Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους της Ισπανίας, Ιταλίας, Κύπρου, Ρουμανίας, Πολωνίας και Τσεχίας συμμετέχει **από κοινού με τον Δικηγορικό Σύλλογο Πειραιά** στο ευρωπαϊκό πρόγραμμα CiviLAW” Training of lawyers on EU instruments on insolvency law and family law (JUST-JTRA-EJTR-AG-2020-101005779)

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών. Στο πλαίσιο του προγράμματος CIVILAW θα πραγματοποιηθούν σεμινάρια κατάρτισης τόσο για το οικογενειακό δίκαιο όσο και για το πτωχευτικό δίκαιο τα οποία θα ανακοινώνονται από την ιστοσελίδα του ΔΣΑ.

Συντονιστής του Προγράμματος, **Νικόλαος Β.Κουτκιάς,** Επικεφαλής της Ελληνικής Αντιπροσωπείας στην CCBE.

Σε εκτέλεση του προγράμματος **τη Δευτέρα 26 Σεπτεμβρίου 2022** θα πραγματοποιηθεί με φυσική παρουσία σεμινάριο Οικογενειακού Δικαίου του προγράμματος CIVILAW στην αίθουσα τελετών του ΔΣΑ «Μιχάλης Ζαφειρόπουλος» (09.00-17.00).

Στο σεμινάριο θα παρουσιαστεί στους συμμετέχοντες δικηγόρους από όλες τις χώρες μια πλούσια θεματολογία γύρω από το οικογενειακό δίκαιο (διαζύγιο, ακύρωση γάμου, ζητήματα γονικής μέριμνας, διεθνής αρπαγή τέκνων, εφαρμογή αποφάσεων οικογενειακού δικαίου κλπ.) με εισηγητές έμπειρους νομικούς από τον Δικηγορικό Σύλλογο Αθηνών αλλά και από τους Δικηγορικούς Συλλόγους Ρουμανίας και Ισπανίας που θα αναλύσουν και την εφαρμογή του οικογενειακού δικαίου σε κάθε χώρα με παραδείγματα.

Επισυνάπτεται προσχέδιο του προγράμματος.

Το σεμινάριο θα πραγματοποιηθεί στην Αγγλική γλώσσα και θα συμμετέχουν εκτός των Ελλήνων δικηγόρων 7 δικηγόροι από τους δικηγορικούς εταίρους του προγράμματος (Ισπανία, Ιταλία, Κύπρος, Ρουμανία, Πολωνία και Τσεχία). Στο χώρο του σεμιναρίου θα υπάρχει υπηρεσία catering για τους συμμετέχοντες (buffet, soft drinks και καφές).

Στους συμμετέχοντες δικηγόρους θα δοθεί πιστοποιητικό παρακολούθησης από το Ίδρυμα Ευρωπαίων Δικηγόρων. Απαραίτητη προϋπόθεση συμμέτοχής είναι η πολύ καλή γνώση της Αγγλικής γλώσσας.

Το κόστος συμμετοχής ανέρχεται στα 50 ευρώ για τους Δικηγόρους Αθηνών και Πειραιά, και περιλαμβάνει τη συμμετοχή και το catering.

Καλούνται όσοι Δικηγόροι Αθηνών και Πειραιώς ενδιαφέρονται να συμμετάσχουν στο σεμινάριο CIVILAW να αποστείλουν ηλεκτρονικά αίτηση συμμετοχής τους και δήλωση ανάληψης της υποχρέωσης για καταβολή του ποσού των 50 ευρώ προς τον ΔΣΑ, στο email tsiri.an@dsa.gr(κ. Τσίρη Αναστασία) μέχρι τις **7 Ιουλίου 2022**.

Μέγιστος αριθμός συμμετεχόντων δικηγόρων από τον ΔΣΑ και τον ΔΣΠ είναι οι 60.

Αν οι αιτήσεις υπερβούν τις 60, θα πραγματοποιηθεί κλήρωση για την επιλογή αυτών που θα παρακολουθήσουν το σεμινάριο.

Υπεύθυνη προγράμματος για τον ΔΣΠ για συμμετοχές και πληροφορίες: Μαρία Σταματογιάννη, m.stamatogianni@vlaw.gr κιν. 6977361262